Държавен вестник, бр. 18, 2004 г., стр. 8

С Т Р .  8
Д Ъ Р Ж А В Е Н   В Е С Т Н И К
Б Р О Й  18
4. предоставя всички документи, необходи-
ми за осъществяването на контрола.
(3) Контролните органи са длъжни да не
разгласяват служебната и търговската тайна,
които са им станали известни при или по повод
осъществяването на контролната дейност.
Чл. 36. (1) За резултатите от проверките кон-
тролните органи съставят констативен прото-
кол, към който прилагат събраните данни, до-
кументи и обяснения.
(2) Протоколът се предоставя на проверява-
ното лице, което има право да даде обяснения и
възражения в 14-дневен срок от връчването му.
Чл. 37. (1) Въз основа на резултатите от про-
верката контролните органи могат:
1. да дават предписания на проверяваните
лица за отстраняване на констатирани наруше-
ния и определят срок за привеждане в съответ-
ствие с показателите за енергийна ефективност,
установени в подзаконовите нормативни акто-
ве по този закон;
2. да съставят актове за установяване на ад-
министративни нарушения.
(2) Предписанията на контролните органи,
дадени в изпълнение на правомощията им по
този закон, са задължителни.
(3) Лицата, на които са дадени задължителни
предписания, уведомяват в определения им срок
контролните органи за тяхното изпълнение.
Чл. 38. Всички държавни органи, юридичес-
ки и физически лица са длъжни да оказват съ-
действие на контролните органи при осъщест-
вяване на техните функции.
Г л а в а  ш е с т а
АДМИНИСТРАТИВНОНАКАЗАТЕЛНИ
РАЗПОРЕДБИ
Чл. 39. Лице, което наруши разпоредбата на
чл. 35, ал. 2, се наказва с глоба от 200 до 500 лв.
или с имуществена санкция от 500 до 1000 лв.
Чл. 40. Длъжностно лице, което наруши раз-
поредбата на чл. 35, ал. 3, се наказва с глоба в
размер 500 лв.
Чл. 41. Който не изпълни задължително
предписание по чл. 37, ал. 1, т. 1, се наказва с
глоба от 500 до 1000 лв. или с имуществена сан-
кция от 1000 до 3000 лв.
Чл. 42. На юридическо лице или едноличен
търговец в случаите, когато откаже на контро-
лен орган, извършващ проверка по този закон,
контролно обследване, се налага имуществена
санкция от 200 до 2000 лв.
Чл. 43. Лице, извършващо обследване, кое-
то не уведоми агенцията и не предостави необ-
ходимата документация по чл. 19, се наказва с
глоба от 100 до 500 лв. или с имуществена сан-
кция от 500 до 1000 лв.
Чл. 44. Лице, извършващо сертифициране
на сгради или обследване за енергийна ефек-
тивност, което допусне нарушение при изпъл-
нение на задълженията си, се наказва с глоба
от 200 до 1000 лв. или с имуществена санкция
от 500 до 5000 лв.
Чл. 45. Лице, извършващо сертифициране на
сгради или обследване за енергийна ефектив-
ност при нарушение на разпоредбата на чл. 16,
ал. 4, т. 5 или чл. 18, ал. 1, т. 5, се наказва с гло-
ба от 200 до 1000 лв. или с имуществена санкция
от 500 до 5000 лв.
Чл. 46. Актовете, с които се установяват ад-
министративни нарушения по този закон, се
съставят от длъжностни лица, определени от
изпълнителния директор на агенцията.
Чл. 47. Наказателните постановления се из-
дават от изпълнителния директор на агенцията.
Чл. 48. Установяването на нарушенията, из-
даването, обжалването и изпълнението на на-
казателните постановления се извършват по
реда на Закона за административните наруше-
ния и наказания.
ДОПЪЛНИТЕЛНА РАЗПОРЕДБА
§ 1. По смисъла на този закон:
1. “Базисно енергопотребление” е потреб-
лението на енергия и съответните разходи за
енергия, които се използват като база за срав-
нение при определянето на бъдещата икономия.
2. “Базисни стойности” са стойностите, ко-
ито служат за определяне на базисното енерго-
потребление.
3. “Енергийна ефективност” е всяка мярка,
резултатът от приложението на която води до
намаляване разхода на първичен енергоноси-
тел или енергия при запазване степента на ком-
форт в бита и намаляване на енергоемкостта на
единица продукция в индустрията при опазване
на околната среда.
4. “Енергийна себестойност” е енергоем-
кост, изразена в парични единици.
5. “Енергийна характеристика на сграда” е
показател, който обозначава количеството пот-
ребена или предназначена за потребление енер-
гия, използвана за задоволяване на различни
енергийни нужди на сградата съобразно нейна-
та категория, отчитаща начина на топлоснабдя-
ване, вентилация, климатизация и осветление.
6. “Енергиен потребител” е всяко физичес-
ко или юридическо лице—ползвател на енерго-
носител за преобразуване на енергия или за край-
на употреба.
7. “Енергоефективно мероприятие (дей-
ност)” е организационна, структурна, техничес-
ка и/или технологична институционална или
нормативна промяна за повишаване на енер-
гийна ефективност.
8. “Енергоефективни услуги” са дейностите
по обследване, консултиране, проучване, проек-
тиране, конструиране, инсталиране, модерниза-
ция, поддръжка, управление и мониторинг на
машини, съоръжения и сгради, водещи до нама-
ляване потреблението на енергия при запазване
или увеличаване на енергийния комфорт.
9. “Експертиза” е оценката на резултатите
от енергийните обследвания.
10. “Енергиен комфорт” е степен на задово-
леност на битовите енергийни нужди на край-
ния потребител.